GiliGold/VAD_KnessetCorpus huggingface dataset:
אברהם מיכאלי: הרבה פעמים ביקשנו לפני שעושים משהו חוות דעת של ועדת האתיקה.
איל ינון: לא, זה משהו אחר פה, אברהם.
איל ינון: אם רוצים לתקן את הכללים אז מבקשים חוות דעת.
<ארבל אסטרחן: הסמכות היא של ועדת הכנסת.
איל ינון: הסמכות היא הרי של ועדת הכנסת – מה שאנחנו עכשיו יושבים – אז מפנים את זה לוועדת האתיקה לקבל חוות דעת של הוועדה.
אברהם מיכאלי: אבל בסוף לא קובעים את זה בוועדת כנסת?
איל ינון: בוועדת הכנסת, כן.
אברהם מיכאלי: עם כל הכבוד, כי אנחנו לא תמיד חייבים לקבל את דעת ועדת האתיקה.
מיקי רוזנטל: נכון, הסמכות היא של ועדת הכנסת אבל היא צריכה להתייעץ עם ועדת האתיקה.
אורי מקלב: משדרגים את ועדת האתיקה.
מיקי רוזנטל: "(ב) טיוטת החלטה של ועדת הכנסת בדבר תיקון כללים אלה תונח על שולחן הכנסת בעת מושב הכנסת לתקופה של שבועיים לפחות לפני שתובא להחלטה של ועדת הכנסת.
<ארבל אסטרחן: לא קיים היום.
<ארבל אסטרחן: זה כמו תיקון תקנון קצת, הדבר הזה, שזה יונח לשבועיים.
אורי מקלב: למה אתה צריך את זה?
מיקי רוזנטל: אני לא צריך את זה, אני מוותר על זה.
מיקי רוזנטל: אני מוותר על הסעיף הזה.
<ארבל אסטרחן: זה נושא על סדר-היום.
מיקי רוזנטל: אני מקבל, בסדר גמור.
<ארבל אסטרחן: אז גם לא צריך את (ג).
מיקי רוזנטל: נכון, גם מתייתר.
מיקי רוזנטל: "(ד) החלטת ועדת הכנסת תובא לאישור הכנסת.
<ארבל אסטרחן: זו שאלה עקרונית: מי מאשר את כללי האתיקה – המליאה או ועדת הכנסת?
מיקי רוזנטל: כרגע זה ועדת הכנסת.
<ארבל אסטרחן: נכון, האם רוצים להעביר את זה למליאה?
מיקי רוזנטל: מעכשיו, כל תיקון אחרי שיאושר התקנון הזה, לפי המוצע הזה זה יצטרך אישור של המליאה.
איל ינון: זה עלול להכביד.
מיקי רוזנטל: אני חושש שזה עלול להכביד מאוד.
<ארבל אסטרחן: זה גם מחייב תיקון חוק.
איל ינון: אני מציע לכם לוותר על זה.
מיקי רוזנטל: קיבלתי את הצעתך.
מיקי רוזנטל: "פרסום הכללים 93.
מיקי רוזנטל: (א) כללים אלה, וכל תיקון לכללים, יפורסמו ברשומות ובאתר האינטרנט של הכנסת.
<ארבל אסטרחן: זה קורה גם היום.
מיקי רוזנטל: "(ב) כללים אלה יונחו על שולחן הכנסת בתחילת כהונתה של כל כנסת, ויובאו לידיעתם של חברי כנסת שנהיו חברים בכנסת לאחר מכן.
מיקי רוזנטל: " זה ניסוח לא כל כך מוצלח.
אברהם מיכאלי: שיהיה לכל חברי הכנסת, גם הוותיקים צריכים תזכורת.
מיקי רוזנטל: בדיוק, אז תדאגי לזה כאן, בבקשה.
<ארבל אסטרחן: אוקיי, "ויובאו לידיעתם של חברי הכנסת".
איל ינון: אנחנו, אגב, בפועל עושים את זה אבל טוב שיהיה רשום.
מיקי רוזנטל: אני יודע, דיברנו על זה, נכון, אבל שיהיה רשום.
מיקי רוזנטל: "(ג) נהלים וסדרי עבודה שנקבעו על ידי ועדת האתיקה יונחו על שולחן הכנסת, ויפורסמו באתר האינטרנט של הכנסת ובכל דרך אחרת שתקבע ועדת האתיקה.
אברהם מיכאלי: היום ההנחות – זה כבר לא טוב.
<ארבל אסטרחן: זהו, כבר אין הנחות.
אברהם מיכאלי: יש, יש הנחות, מודיעים, רק לא מחלקים לך.
<ארבל אסטרחן: בסדר, "יובאו לידיעת חברי הכנסת".
מיקי רוזנטל: "יובאו לידיעת", כן, גם אנחנו נשמור על איכות הסביבה.
<ארבל אסטרחן: ובאתר של הכנסת זה יפורסם.
מיקי רוזנטל: ובאתר של הכנסת.
מיקי רוזנטל: יש פה מוסף "בכל דרך אחרת שתקבע ועדת האתיקה", אם ועדת האתיקה תחליט להדפיס קובץ ולחלק לכל חברי הכנסת היא תחליט כך.
<אבידע שטרן: אפשר להעיר בעניין הזה?
<אבידע שטרן: הכללים האלה לא מביאים לידי ביטוי הטמעה של ממש, זה מביא כאן לידי ביטוי שידיעת החוק קיימת.
<אבידע שטרן: השאלה היא אם הולכים למהלך כזה, כמו שנעשה כאן, האם לא כדאי להכניס כללים של הטמעה?
<אבידע שטרן: אולי חברי הכנסת צריכים לעבור סמינר בתחילת עבודתם בכנסת על כללי האתיקה?
אברהם מיכאלי: החדשים עוברים.
<אבידע שטרן: מצוין, לא ידעתי.
אברהם מיכאלי: אנשים עוברים, הם באים לפה לכמה ימי סמינר.
איל ינון: אנחנו עושים מהלך משולב בתחילת כל כנסת – אנחנו גם עורכים יום עיון מרוכז שעוסק בכללי האתיקה עבור חברי הכנסת החדשים ואנחנו גם יושבים בשיחות אישיות, לפעמים בין שעה לשעתיים, עם כל חבר כנסת חדש ועוסקים רק בצדדים האלה של האתיקה.
<תומר נאור: הכנסנו את זה גם אתמול בסעיף 72, אם אני לא טועה, בתפקידי ועדת האתיקה עצמה, נכון?
<ארבל אסטרחן: זה נכון, הוא התווסף גם לתפקידי ועדת האתיקה.
מיקי רוזנטל: אני מבקש ככה:
מיקי רוזנטל: אני רוצה להמשיך לקרוא כי אנחנו תכף נצטרך לסיים, נושא ההטמעה הוא נושא מאוד מאוד חשוב ומהותי, אני לא בטוח שהוא צריך להיכלל בתוך הכללים אבל אנחנו מודעים לזה, יש לנו פה חברה שהוטל עליה תפקיד להציע הצעות להטמעה, איך לשפר את העניין.
אברהם מיכאלי: עוד מעט פותחים בית ספר לחברי כנסת למה כל מי שבא לפה צריך ללמוד איך להיות חבר כנסת.
מיקי רוזנטל: זה לא בהכרח יסייע אם זה יהיה כתוב בתוך הכללים, אבל אנחנו מודעים לחשיבות של זה.
אברהם מיכאלי: יש פקולטה חדשה, לא שמעת?
אברהם מיכאלי: פקולטה חדשה להכנת חברי כנסת, למשפטנים במיוחד, לומדים קורס.
<ארבל אסטרחן: את (ד) לא קראת, אמרנו שהוא יתווסף לפרק "ועדת האתיקה" והזכרנו אותו.
מיקי רוזנטל: אז אני קורא אותו: "(ד) ועדת האתיקה תפרסם את ההחלטות ואת חוות הדעת שתתן בדרך שתיקבע, אלא אם כן החליטה שאין עניין לציבור בפרסום החלטה או חוות דעת, והיא רשאית לפרסם כל החלטה או חוות דעת באופן מלא או תמציתי, בנוסח שייקבע על ידי הוועדה, בציון שמו של חבר הכנסת הנוגע לעניין או בלא ציון שמו, והכל כפי שתראה לנכון בנסיבות העניין.
אברהם מיכאלי: בסדר, עד עכשיו זה קורה כך, לא?
אורי מקלב: היא יכולה גם חלק מהחלטות כן וחלק מההחלטות לא.
אברהם מיכאלי: אייל, היום כשמפרסמים, אתם בוחנים כל מקרה לגופו?
אברהם מיכאלי: לא כל ההחלטות יוצאות?
<ארבל אסטרחן: בטח.
איל ינון: ברור, רק דברים שיש להם היבט עקרוני אני מביא לידיעה, סנקציות למשל.
מיקי רוזנטל: אני קורא את הוראות המעבר, ברשותכם, לפני שאנחנו מסיימים: "הוראות מעבר 94.
מיקי רוזנטל: (א) נוהל אתיקה לחברי הכנסת (קובלנות) ונוהל אתיקה לחברי הכנסת (התנהגות במליאה ובוועדות), יעמדו בתוקפם, ככל שאין בהם סתירה לכללים אלה.
מיקי רוזנטל: (ב) מינויים של חברים בוועדת האתיקה, לרבות יושב ראש הוועדה, יעמדו בתקפם עד שימונו חברים חדשים לוועדת האתיקה לפי כללים אלה.
מיקי רוזנטל: (ג) הדיון בקובלנה שהוגשה לפני תחילתם של כללים אלה, אך טרם הסתיים, יימשך לפי הכללים שהיו בתוקף עד תחילתם של כללים אלה.
מיקי רוזנטל: תחילה וביטול כללי האתיקה 95.
מיקי רוזנטל: (א) תחילתם של כללים אלה..." – התחילה כמובן תיקבע בהתאם להצבעה בוועדת האתיקה.
מיקי רוזנטל: "(ב) עם תחילתם של כללים אלה, כללי האתיקה לחברי הכנסת - בטלים.
אברהם מיכאלי: למה התחילה לפי ועדת האתיקה?
מיקי רוזנטל: אנחנו נצביע עליהם.
<ארבל אסטרחן: צריך לתקן את החוק על כך.
מיקי רוזנטל: אנחנו צריכים להצביע עליהם קודם כל, על אישור הכללים הללו.
אברהם מיכאלי: התחולה תיקבע על ידי הכנסת.
מיקי רוזנטל: קודם כל, אני מודה - - -
אברהם מיכאלי: לא, אני צריך להגיד לך לפני שאתה תודה.
אברהם מיכאלי: אני מעריך את העבודה הגדולה באמת שעשיתם יחד עם צחי בהתחלה.
אברהם מיכאלי: ועדת זמיר כמובן התחילה ועוררה אותנו.
אברהם מיכאלי: אני אמרתי גם בכמה ישיבות שזכיתי להיות אתכם פה, אני חושב שמצד אחד זה טוב שאנחנו מתעוררים לבד ומגישים את הכללים האלה לבד, לא בגלל שהתחמקנו עד עכשיו, הכנסת לא ברחה מהסוגיה, אבל יש דברים הרבה פעמים בשביל נראות.
אברהם מיכאלי: חברי כנסת אומרים: אנחנו לא צריכים להתנצל על כל דבר שאנחנו בבניין הזה, אבל, מצד שני, צריך לדעת כללי משחק וכללי משחק לא ברורים גורמים להרבה חברי כנסת ליפול ולהיכשל.
אברהם מיכאלי: לכן, תודה על זה שהקדשת באמת הרבה זמן והבאת את הנוסחים השונים.
אברהם מיכאלי: אני מאמין שיהיו עוד הערות, זה לא נגמר.
אברהם מיכאלי: תודה לך ותודה לכל צוות הוועדה שעסק בזה.
אורי מקלב: הוא דיבר בשם כולם.
מיקי רוזנטל: אני מודה לכולם על ההקשבה ולמי שהצטרף, לחברי, חבר הכנסת מקלב וחבר הכנסת מיכאלי, שבעתיים, שטרחתם.
אברהם מיכאלי: אני מתנצל שלא היינו פה בכל הישיבות.
מיקי רוזנטל: וכמובן לייעוץ המשפטי, לארבל ולאיל, לכולכם, לכל מי שטרח, מהתנועה לשקיפות, התנועה לאיכות השלטון וכו'.
מיקי רוזנטל: זה תם אבל לא נשלם, ממש לא.
מיקי רוזנטל: אנחנו נתכנס כאן בנובמבר לשתיים-שלוש ישיבות שבהן אנחנו נכריע גם בניסוחים הסופיים שהייעוץ המשפטי יטרח עליהם במהלך הפגרה ועל סוגיות שלא הכרענו בהן.
מיקי רוזנטל: אני מקווה שבתחילת דצמבר אנחנו גם נצביע ונסיים את הסאגה ארוכת השנים הזאת, שהחלה בשנות ה-90' והגיע הזמן לסיים.
מיקי רוזנטל: תודה רבה שוב לכולם, הישיבה נעולה.
רוברט אילטוב: אנחנו נפתח דיון של ועדת הכנסת בשני נושאים שעל סדר-היום.
רוברט אילטוב: אחד, בחירת ממלא מקום ליושב-ראש הכנסת, בהמלצתו של יושב-ראש הכנסת.
רוברט אילטוב: אנחנו מתבקשים לשקול את ההמלצה ולתמוך במשה זלמן פייגלין לממלא מקום, כשיושב-ראש הכנסת נעדר מהארץ כמובן.
רוברט אילטוב: וכמובן, במידה וגם הנשיא נעדר מהארץ, הוא ימלא גם את מקומו של הנשיא.
רוברט אילטוב: אני אבקש מהיועצת המשפטית - - -
<ארבל אסטרחן: בנושא הזה אולי אפשר להקריא את המכתב של מזכירת הכנסת.
רוברט אילטוב: את רוצה להקריא את המכתב, או שאני מקריא?
רוברט אילטוב: "אני מתכבד להודיעך כי יושב-ראש הכנסת, חבר הכנסת יולי אדלשטיין, עתיד לצאת את גבולות המדינה ביום ראשון, י"ב באלול התשע"ד, 7 בספטמבר 2014, ולשוב ארצה ביום ראשון, י"ט באלול התשע"ד, 14 בספטמבר 2014.
רוברט אילטוב: כמו כן, עתיד יושב-ראש הכנסת לצאת את גבולות המדינה ביום שני, ה' בתשרי התשע"ה, 29 בספטמבר 2014, ולשוב ארצה ביום חמישי, ח' בתשרי התשע"ה, 2 באוקטובר 2014.
רוברט אילטוב: סעיף 20א(א) לחוק יסוד: הכנסת קובע כי "יצא יושב-ראש הכנסת את גבולות המדינה, ימלא סגן יושב-ראש את מקומו עד שישוב היושב-ראש".
רוברט אילטוב: סעיף 20א(ד) לחוק יסוד: הכנסת קובע כי "סגן יושב-ראש הכנסת שיכהן כממלא מקום של יושב-ראש הכנסת הוא סגן שנבחר לכך על-ידי ועדת הכנסת".
רוברט אילטוב: אודה לך על כינוס ועדת הכנסת לבחירת סגן יו"ר הכנסת כממלא מקום היו"ר בעת היעדרו בתקופות האמורות.
רוברט אילטוב: יושב-ראש הכנסת ממליץ בפני ועדת הכנסת כי את מקומו ימלא סגן יושב-ראש הכנסת חבר הכנסת משה זלמן פייגלין".
אברהם מיכאלי: איך זה שהפעם מאשרים לו לשתי תקופות ובפעם הקודמת אישרו לו - - -
<ארבל אסטרחן: בפעם שעברה הוא לא רצה.
<אתי בן יוסף: זה אפשרי, לא היה לנו תאריך נוסף.
<ארבל אסטרחן: זה אפשרי אם הוועדה רוצה.
רוברט אילטוב: חברי הכנסת רוצים להתייחס, או להעלות את זה להצבעה?
אברהם מיכאלי: מברכים אותו לרגל הנסיעה.
אברהם מיכאלי: אפשר לדעת לאיפה הוא נוסע, מותר לנו, או שזה סודי?
רוברט אילטוב: המשמעות היא שגם אם הנשיא יצא לחו"ל, אז פייגלין ימלא את מקומו של הנשיא.
רוברט אילטוב: בעד בחירת חבר הכנסת משה זלמן פייגלין לממלא מקום יושב-ראש הכנסת – פה אחד
רוברט אילטוב: הנושא השני:
רוברט אילטוב: אישור השתייכותו של חבר הכנסת אלכס מילר לסיעת ישראל ביתנו.
רוברט אילטוב: אני מבקש מהיועצת המשפטית להתייחס לנושא הזה.
<ארבל אסטרחן: חבר הכנסת מילר – ברכות לחזרתו לכנסת – הצטרף לכנסת בתחילת אוגוסט, לאחר שהסיעה שאליה השתייך התפלגה.
<ארבל אסטרחן: כזכור, ועדת הכנסת אישרה את ההתפלגות של סיעת הליכוד – ישראל ביתנו לשתי סיעות.
<ארבל אסטרחן: במצב רגיל, כאשר יש סיעה שאינה מורכבת ממפלגות ויש התפלגות כזו, חבר הכנסת החדש שנכנס צריך להודיע לאיזה סיעה הוא משתייך.
<ארבל אסטרחן: במקרה הזה, ההתפלגות הייתה לפי מפלגות שמלכתחילה הגישו רשימה משותפת, ולכן חבר הכנסת לא היה צריך להודיע שום דבר.
<ארבל אסטרחן: הוא היה יכול להודיע אם הוא לא רוצה להשתייך לישראל ביתנו בתוך 24 שעות.
<ארבל אסטרחן: הוא לא הודיע את זה, ולכן ההשתייכות שלו היא לישראל ביתנו, כפי שנמסר מלכתחילה בעת הגשת הרשימה.
<ארבל אסטרחן: אבל באופן פורמלי, ועדת הכנסת צריכה לאשר את זה, להודיע לכנסת וכולי.
<ארבל אסטרחן: האישור שנדרש כאן הוא פורמלי ועניינו ההשתייכות של חבר הכנסת מילר לסיעת ישראל ביתנו.
רוברט אילטוב: אני מבין שחברי הכנסת רוצים להתייחס לסוגיה הזו.
רוברט אילטוב: אורי מקלב, בבקשה.
אורי מקלב: קודם כל, אנחנו רוצים לקדם בברכה את אלכס, שהגיע אלינו, שב הביתה.
אורי מקלב: אנחנו הרגשנו את החיסרון.
אורי מקלב: כל הזמן חשבנו שהנה, אתה מגיע, אבל דע לך שנוכחותך עדיין ריחפה באולם ובדיונים.
אורי מקלב: אני בטוח שאתה תחזור במשנה מרץ ובמשנה כוח.
אורי מקלב: אתה תוסיף איכות לדיוני הוועדות, לדיוני המליאה, בכלל לכנסת.
אורי מקלב: אנחנו זוכרים את הפעילות שלך, עדים לה ומוקירים אותה, את היכולות שלך, את הכישורים שלך.
אורי מקלב: אנחנו לא מתערבים אם זה ישראל ביתנו או ליכוד.
אורי מקלב: לא מתערבים, ממש לא.
אורי מקלב: היום – יכול להיות, באופן לא רשמי, לא קיבלנו החלטת סיעה – אם נצטרך לבחור בין הליכוד לישראל ביתנו, אנחנו מעדיפים את ישראל ביתנו מאשר את הליכוד.
אורי מקלב: זה מה שקורה, לכן אנחנו ודאי וודאי תומכים עכשיו בשלב הזה בייחוס שלך לישראל ביתנו.
רוברט אילטוב: אני מבין שדודו מוותר על זכות הדיבור.
רוברט אילטוב: חבר הכנסת מיכאלי, בבקשה.
אברהם מיכאלי: אני חושב שההליך הזה נדיר פה בוועדת הכנסת, שמאשרים הצטרפות חבר כנסת בסיום - - -
<ארבל אסטרחן: לא, עשינו את זה עם שכיב שנאן.
<אתי בן יוסף: היה בעבר שכיב שנאן.
אברהם מיכאלי: א', אנחנו מברכים את אלכס על זה שהוא חוזר לכוחותינו.
אברהם מיכאלי: אני אומר כוחותינו בכל מובן המילה, כי אנחנו עבדנו פה באיזו קואליציה שידעה איך לעבוד, לא כמו הקואליציה הנוכחית שלא יודעת את ראשה ואת סופה.
אברהם מיכאלי: היא לא יודעת כלום.
אברהם מיכאלי: הם רבים אחד עם השני.
אברהם מיכאלי: אלכס, אתה עוד מעט תריח את ריח שיש פה, אבל עדיין יש כמה אנשים נורמלים בקואליציה שלכם שיאמרו לחשוב קדימה.
אברהם מיכאלי: אני יודע שאתה יודע לעשות דברים, ואנחנו עבדנו ביחד ועשינו דברים ביחד.
אברהם מיכאלי: הלוואי שאותה עשייה תימשך פה, ונברך אותך בכל ההצלחות, המשך הצלחות.
רוברט אילטוב: בעד אישור השתייכותו של חבר הכנסת אלכס מילר לסיעת ישראל ביתנו – פה אחד
אורי מקלב: בהצלחה ומזל טוב.
רוברט אילטוב: בהצלחה, אלכס מילר.
אברהם מיכאלי: נברך אותו אחרי ההשבעה במליאה.
<אתי בן יוסף: אתה תושבע במליאה.
אורי מקלב: הוא לא מושבע, הוא מצהיר אמונים.
אורי מקלב: הוא ממש לא מושבע.
אורי מקלב: רק אם מייעדים לך להיות שר.
משה זלמן פייגלין: אני פותח את הישיבה של ועדת הכנסת כממלא מקום יושב ראש ועדת הכנסת שנמצא עכשיו בחו"ל.
משה זלמן פייגלין: הוגשה לנו בקשה להאריך את הזמן שבו עבדכם הנאמן, משה פייגלין, ממשיך ומשמש כממלא מקום של יושב ראש הכנסת.
<נאזם בדר: למעשה יש רק סעיף אחד על סדר היום.
משה זלמן פייגלין: זה הסעיף היחיד שעל סדר היום, לאשר את הבקשה להאריך את משך זמן כהונתי כממלא מקום יושב ראש הכנסת.
משה זלמן פייגלין: לגבי התאריכים, מה התאריכים המדויקים?
<נאזם בדר: אני תיכף אציג את זה באופן מפורט במסגרת של פחות מדקה.
<נאזם בדר: אני סגן מזכירת הכנסת, ממלא את מקומה, לפחות בישיבה הזאת.
<נאזם בדר: יש לנו גם לצורך העניין את וילמה מאור, היא מנהלת ועדת העבודה, הרווחה והבריאות והיא ממלאת מקום מנהלת ועדת הכנסת בישיבה זו.
<נאזם בדר: הנוכחים הם, כמובן ממלא מקום יושב ראש ועדת הכנסת, חבר הכנסת משה זלמן פייגלין, וחבר הכנסת אברהם מיכאלי.
<נאזם בדר: זה הרכב הנוכחים בישיבה.
<נאזם בדר: יושב ראש הכנסת יוצא את גבולות הארץ בין התארים 21 עד 28 בחודש זה, באוגוסט.
<נאזם בדר: על פי חוק הכנסת, סעיף 20א(א) ו20א(ד), ועדת הכנסת מתבקשת לאשר את אחד מסגניו שימלא את מקומו במהלך התקופה הזאת שהוא מחוץ לגבולות הארץ ומי שמוצע הוא יושב ראש הישיבה הזאת, חבר הכנסת משה פייגלין, ומתבקש אישור ועדת הכנסת לדבר כזה, כדי שיהיה חוקי פורמלי.
<נאזם בדר: אני אומר לך, אתה בתקופה הזאת בתוקף היותך ממלא מקום יושב ראש הכנסת תהיה ממלא מקום נשיא המדינה.
משה זלמן פייגלין: אבל נשיא המדינה בארץ.
משה זלמן פייגלין: במידה שהוא יוצא או לא מסוגל למלא - - - הבנתי.
אברהם מיכאלי: אם הוא רוצה לנסוע.
משה זלמן פייגלין: שיהיה בריא.
<נאזם בדר: כמובן אתם מתבקשים לאשר את הפנייה הזאת.
משה זלמן פייגלין: אוקיי, אז נשאר לנו רק להצביע.
משה זלמן פייגלין: מי בעד הבקשה?
משה זלמן פייגלין: פה אחד, אין מתנגדים, אין נמנעים, הבקשה אושרה.
משה זלמן פייגלין: בעד – 2
משה זלמן פייגלין: נמנעים – 0
אברהם מיכאלי: נאחל נסיעה טובה ליושב ראש הכנסת ולך במילוי המקום.
משה זלמן פייגלין: אם צריך עוד מישהו שאני אמלא את מקומו, אין בעיה.
משה זלמן פייגלין: תודה רבה, הישיבה נעולה.
יריב לוין: רבותי, אני פותח את הישיבה הראשונה של ועדת הכנסת - -
<אתי בן יוסף: ישיבה מספר 120 היום.
יריב לוין: - - קשה להאמין, של המושב השלישי של הכנסת הנוכחית - זה כמעט כנגד כל הסיכויים אני חושב - של כנס החורף כמובן, ואני מברך באמת את כולם בכנס שיהיה מוצלח, ואם אפשר גם יגיע לסיומו, אני לא בטוח שאפשר לערוב לזה, לפחות בנקודת הזמן הזאת.
יריב לוין: אנחנו נתחיל בנושא הראשון, שהוא קביעת מסגרת דיון משולב להודעת ראש הממשלה בפתיחת המושב השלישי של הכנסת התשע-עשרה ולהצעות להביע אי-אמון בממשלה.
יריב לוין: אני מבין שמה שאנחנו נעשה הוא בעצם מה שעשינו בפתיחת המושב הקודם.
ירדנה מלר-הורוביץ: הדיון היום כולל קודם כול פתיחה טקסית משום שעל-פי התקנון, נשיא המדינה רשאי לפתוח מושב, והוא אכן מבקש לפתוח, זאת אומרת הוא יישב לצדו של יושב-ראש הכנסת במליאה.
ירדנה מלר-הורוביץ: היושב-ראש יפתח, הנשיא יישא את דברו, ראש הממשלה ימסור את ההודעה, וראש האופוזיציה ידבר אחריו.
ירדנה מלר-הורוביץ: פה תהיה הפסקה קטנה, יציאת הנשיא.
מאיר שטרית: ואחר כך אי-אמון.
ירדנה מלר-הורוביץ: כן, מנמקים את האי-אמון ואז יש דיון משולב, והצבעה.
יריב לוין: ובסוף הצבעה.
יריב לוין: אני מציע שאנחנו נקבע ארבע דקות לכל סיעה, כפי שהיה בפעם הקודמת.
זאב אלקין: כמה דקות?
ירדנה מלר-הורוביץ: להיום, ארבע דקות.
זאב אלקין: אם אנחנו כבר דנים על זה פה, הרי צריך תמיד לקבוע גם להמשך המושב.
זאב אלקין: אני מציע שבאותה הזדמנות נאשר את המסורתי, שלוש דקות.
יריב לוין: שלוש דקות להמשך.
ירדנה מלר-הורוביץ: היום ארבע דקות, וכל אי-אמון במשך המושב – שלוש דקות.
יריב לוין: אני מציע שזה יהיה ההסדר, כפי שעשינו גם במושב הקודם.
יריב לוין: אישור ישיבת כנסת מיוחדת לציון 19 שנה להירצחו של ראש הממשלה לשעבר יצחק רבין זכרונו לברכה.
יריב לוין: ירדנה.
ירדנה מלר-הורוביץ: זה יהיה ביום רביעי.
ירדנה מלר-הורוביץ: באותו יום הכנסת תשב עד 13:30 בערך, תלוי איך נהיה, משום שחברי הכנסת – מי שילך – יעלו להר הרצל, האזכרה הממלכתית היא ב-15:00, ואז אנחנו חוזרים לכנסת כדי לקיים את הישיבה המיוחדת, שפה אתם נדרשים לאשר, בשעה 17:00.
יריב לוין: אנחנו אומרים שהישיבה תיפתח ב-11:00, תימשך עד הצהרים, ואחר כך אנחנו ב-17:00 מקיימים את הישיבה המיוחדת.
יריב לוין: הנושא השלישי: פניית סיעת התנועה בדבר ייצוג מפלגת התנועה בכנסת.
יריב לוין: קודם כול, אני רוצה רק לומר לך, חבר הכנסת שטרית, שאני מבקש אחוזים או מניות בתנועה - -
מאיר שטרית: אתה מוזמן להצטרף.
יריב לוין: - - כי אני הייתי זה שניהל את ישיבת ועדת הכנסת בקדנציה הקודמת, כשפרשתם.
זאב אלקין: מי שמתחיל במלאכה, אומרים לו גמור, יריב.
יריב לוין: אני רוצה מאה יחידות דיור ביהודה ושומרון, משהו לקבל מכם על כל - -
מאיר שטרית: זה הכול?
מאיר שטרית: זה "זול".
יריב לוין: - - השירות הזה.
מאיר שטרית: אנחנו בעצם עושים צעד של היפרדות מ"חץ", שבאמצעותה רצנו, כי כזכור, אנחנו פרשנו מקדימה בדקה ה-90 לפני הבחירות ונאלצנו לרוץ בעצם תחת רשימה של "חץ" אשר שייכת לפורז.
מאיר שטרית: מייד עם גמר התהליך הזה התחלנו בתהליך של רישום מפלגה.
מאיר שטרית: יש לזה תהליך, צריך לכתוב את האנשים, פרסום, רשם המפלגות.
מאיר שטרית: עברנו את כל ההליך, ומגיעה השעה, סוף-סוף התנועה נהיית מפלגה וסיעה בכנסת, ולכן אני מבקש לאשר את הפנייה שלנו.
זאב אלקין: זה אומר שאתם גם מתנתקים מהאידיאולוגיה של "חץ", או שזאת ציפייה מוגזמת?
מאיר שטרית: אנחנו לא באידיאולוגיה של "חץ".
מאיר שטרית: יש לנו אידיאולוגיה משלנו – בעד שלום, בעד חברתי.
זאב אלקין: לא, אני התכוונתי בתחום של דת ומדינה והתפיסות שהיו ל"חץ".
מאיר שטרית: אנחנו לא תמימי דעים לחלוטין.
מאיר שטרית: אתה יודע שבתנועה יש דעות שונות.
יריב לוין: ואני מבין שהבקשה הזאת היא גם על דעת מפלגת חץ, יושב-ראש המפלגה.
מאיר שטרית: פורז.
יריב לוין: חבר הכנסת והשר לשעבר אברהם פורז.
זאב אלקין: זה אומר שהם עכשיו ירוצו בנפרד?
<ארבל אסטרחן: כמו שאמר חבר הכנסת שטרית, רשימת המועמדים של סיעת התנועה הוגשה בעצם בידי שתי מפלגות – בידי מפלגת "חץ" ו"התנועה הירוקה" – וכעת יש בקשה של כל חברי הסיעה לייצג בכנסת את מפלגת התנועה, מפלגה חדשה שנרשמה.
<ארבל אסטרחן: זאת לא בקשה רגילה שמגיעה לדיונים בוועדת הכנסת, אבל מאחר שיש סמכות לוועדת הכנסת לאשר את זה ויש הסכמה של כל הגורמים המעורבים – שזה דבר מאוד חשוב; ביקשנו לקבל מכתבים, כמובן מכל חברי הכנסת של סיעת התנועה, מהגורמים הרלוונטיים במפלגות התנועה, חץ והתנועה הירוקה - כולם הביעו הסכמה למהלך ולכן ניתן לאשר אותו.
<ארבל אסטרחן: אני רוצה לציין בהקשר הזה שכאשר מפלגת התנועה נרשמה, הוגשה התנגדות לרשם המפלגות - -
מאיר שטרית: שנדחתה.
<ארבל אסטרחן: - - בידי אדם בשם יצחק חדד, רואה חשבון יצחק חדד, מטעמים שונים.
מאיר שטרית: אישיים.
<ארבל אסטרחן: ההתנגדות הזאת נדונה על-ידי רשם המפלגות - בזמנו הם גם דיברו אתנו - ונדחתה במכתב מפורט של הרשם, ולכן אכן המפלגה נרשמה, וכפי שאמרתי, לכן אין מניעה שוועדת הכנסת תאשר.
<ארבל אסטרחן: כדאי רק לדעת שאותו רואה חשבון חדד הגיש ערעור על החלטת הרשם לבית-המשפט העליון בסוף חודש ספטמבר.
<ארבל אסטרחן: הוא מעלה טענות שונות, ביניהן – ואני אגיד בקצרה – למשל, שיש בציבור זהות בין "חץ" לבין "התנועה", ולכן רישום מפלגה חדשה בשם "התנועה" יכול ליצור הטעיה של הציבור.
מאיר שטרית: קשקוש.
<ארבל אסטרחן: הוא מעלה שאנשים יהיו רשומים כחברים בשתי מפלגות, בניגוד לחוק, בטענה לחשש לעבירה על חוקי המימון אם יעבירו כספים בין מפלגות, דבר שהוא אסור.
מאיר שטרית: שטויות.
מאיר שטרית: אני לא יודע למה זה רלוונטי.
מאיר שטרית: הפנייה הזאת נדחתה, זה עניין אישי שלו בינו לבין ציפי, אז הוא רוצה לתקוף אותה, זה הכול.
מאיר שטרית: אין לזה שום בסיס.
יריב לוין: כן, זה ברור, מאיר.
<ארבל אסטרחן: אני לא יודעת מה העניין האישי, אני מזכירה את הטענות העיקריות.
מאיר שטרית: זה הרי לא רלוונטי.
<ארבל אסטרחן: בכל מקרה, אני חשבתי שנכון שהדברים יהיו בפני חברי הוועדה.
יריב לוין: זה ברור, רק חשוב שזה יהיה לפרוטוקול, שנדע, שיהיה בפנינו כל המידע.
<ארבל אסטרחן: הוא גם פנה אתמול לוועדת הכנסת וביקש לעכב את הדיון.
<ארבל אסטרחן: לא חשבנו שיש מקום לעכב את הדיון אבל חשוב שהדברים יהיו בפני החברים.
יריב לוין: אין מקום, לא לעכב את הדיון ולא את ההחלטה, אבל חשוב שהמידע הזה יובא בפני כולם.
יריב לוין: רבותי, מי בעד לאשר את הבקשה של מפלגת התנועה, שמספרה 599001005, שהוקמה ביום ה' באלול תשע"ד, 31 באוגוסט 2014, ואם אני מבין נכון, חבר הכנסת שטרית, מה שאנחנו מתבקשים לאשר, שסיעת התנועה בכנסת תייצג את מפלגת התנועה, שאת מספרה הקראתי קודם.
זאב אלקין: עד להודעה חדשה.
מאיר שטרית: אנחנו מאחלים לה חיים ארוכים.
יריב לוין: בעד – גם אני, 6.
יריב לוין: לפיכך, הבקשה אושרה.
יריב לוין: הצעת חוק לצמצום השימוש בשקיות נשיאה חד פעמיות, התשע"ה-2014>
יריב לוין: רבותי, אני מקדם בברכה את השר להגנת הסביבה, השר עמיר פרץ, שמצא לנכון מיוזמתו ובאופן שהוא בהחלט חריג לכבד את הוועדה ולבוא בעצמו על מנת לבקש מאתנו לסייע בידיו לקדם את החוק החשוב שהוא מקדם, את הצעת החוק לצמצום השימוש בשקיות נשיאה חד פעמיות, התשע"ה-2014, בקשת הפטור מחובת הנחה לפני הקריאה הראשונה.
יריב לוין: אדוני השר, בבקשה.
עמיר פרץ: אדוני היושב-ראש, חברי הכנסת, אני באמת מודה לך על הסיוע ועל העזרה.
עמיר פרץ: הדחיפות בעניין חובת ההנחה קשורה בעובדה שמדובר - - -
יריב לוין: רבותי, את השר פרץ אנחנו לא כל יום זוכים לראות פה, אז בבקשה.
עמיר פרץ: אל תגזים.
עמיר פרץ: אני זמין מאוד.
יריב לוין: עובדה.
יריב לוין: בוועדה הזאת לא.
זאב אלקין: אתה לא מרמז לזה שלשר פרץ יש כל מיני כוונות.
יריב לוין: השר פרץ רוצה להשלים את חקיקת החוק הזה, לפני זה הוא לא הולך לשום מקום.
זאב אלקין: הוא דווקא אמר לי שהוא רוצה להשלים את זה מאוד מהר.
אורי מקלב: לא כל מה שקורה בליכוד, קורה במפלגות אחרות.
אורי מקלב: אל תקיש.
אורי מקלב: בליכוד אני מבין שיש חוסר ביטחון, בתנועה זה לא ככה.
יריב לוין: כבוד השר.
עמיר פרץ: הדחיפות הנדרשת היא בשל העובדה שמדובר בחקיקה שהיא גם קשורה בהרבה מאוד מהלכים קיצוניים.
עמיר פרץ: אנחנו למעשה רוצים לצמצם את השימוש באותן שקיות המכונות "שקיות גופיה".
עמיר פרץ: שלא יסתבר פה שחלילה הולכים לאסור על שימוש בשקיות ניילון מכל הסוגים.
עמיר פרץ: כל שאר סוגי השקיות יישארו, אבל קיים היום נזק – ולשמחתי, גם ברחבי העולם יש מקומות שבכלל מחוקקים איסור מוחלט של שימוש באותן שקיות.
עמיר פרץ: אנחנו חשבנו שזה מוגזם, חשבנו שעדיף להטיל היטל.
עמיר פרץ: בתחילה חשבנו על היטל של 50 אגורות לשקית, כדי לצמצם את השימוש.
עמיר פרץ: בסוף הגענו לפשרה עם שר הכלכלה בכך שיהיה מדרג, שבשנתיים הראשונות ההיטל יהיה 30 אגורות, לאחר מכן ירד ל-20 אגורות ובשנה הרביעית יהפוך ל-10 אגורות.
עמיר פרץ: הכוונה היא, אנחנו מאמינים שבתוך שנתיים המודעות והתודעה יהיו יותר חזקות מההיטל, ולכן יהיה אפשר להפחית את ההיטל בהדרגה.
עמיר פרץ: אני רק רוצה שתדעו.
עמיר פרץ: אנחנו כעשרה מיליון תושבים, נקווה.
עמיר פרץ: מדובר בשימוש של כמעט שלושה מיליארד שקיות.
עמיר פרץ: אין לזה קשר לא לקניות, לא לשום דבר, יש לזה קשר לעובדה שזה מחולק בחינם.
עמיר פרץ: מכיוון שהמהלך הוא מורכב, אנחנו רוצים לפני שהחוק נכנס לתוקף, לחלק סלים רב-פעמיים לכל אזרחי ישראל, שכל אזרח יקבל חבילה של סלים שכוללת ארבעה סלים גדולים שישמשו כשמגיעים לסופר, ועוד שלושה סלים שאנחנו מכנים אותם "שיק סל" – זה סל קטן, מתקפל, שאפשר להכניס אותו לתיק, אפשר ללכת אתו לכל מקום.
עמיר פרץ: המהלך הזה הוא מורכב.
עמיר פרץ: הגענו להסכמות עם חברת חשמל, שהיא תהיה זו שתרשה לנו להשתמש במנגנון שלה לשלוח לכל אזרח בישראל חבילה של קופונים שאיתה הוא יוכל להיכנס לכל מקום, לא משנה לאיזו רשת הוא נכנס, הקופונים האלה יהיו שמישים.
עמיר פרץ: הוא יכול להיכנס פעם אחת לרשת הזאת, להשתמש בקופון אחד, פעם אחת לרשת השנייה.
עמיר פרץ: אנחנו מעריכים שהתהליך הזה יגרום לירידה משמעותית בשימוש, לא יפסיק את זה לחלוטין.
אורי מקלב: כל שנה הוא יקבל קופון כזה?
עמיר פרץ: כל משפחה.
אורי מקלב: כל שנה?
אורי מקלב: פעם אחת, חד-פעמי?
עמיר פרץ: פעם אחת, חד-פעמי.
מאיר שטרית: לא עוברים לנייר?
מאיר שטרית: אי אפשר לעבור לנייר, לשקיות נייר?
עמיר פרץ: מי שרוצה, יעבור למה שהוא רוצה.
עמיר פרץ: אנחנו נותנים חינם סלים כדי שאדם יוכל ללכת אתם חזרה לסופר.
אורי מקלב: לפסח יהיה בנפרד.
עמיר פרץ: דבר נוסף שחשוב לדעת, שאנחנו הודענו לכל הגורמים.
מאיר שטרית: את סלי הניילון האלה אני זוכר משנות ה-50.
מאיר שטרית: סלי רשת, ניילון, היינו הולכים לשוק עם זה.
עמיר פרץ: אנחנו, אדוני היושב-ראש, גם מתכוונים לפצות את היצרנים המקומיים.
עמיר פרץ: לכן, חלק מההיטל יועמד גם לטובת פיצוי היצרנים.
עמיר פרץ: כמובן, נבדוק, אנחנו לא נפצה יבואנים.
עמיר פרץ: לצערי הרב, חלק גדול מהשוק מתבצע דרך מפעלים ביהודה ושומרון שמגיעים בצורה מאוד בלתי נשלטת – חלק בהברחות – זה פשוט הפך ג'ונגל שהשליטה בו היא מאוד לא פשוטה.
עמיר פרץ: לכן, החוק יקבע שלא משנה מי הביא לך את השקית, הרשת תהיה מחויבת לבדוק האם מישהו שילם על זה את ההיטל.
עמיר פרץ: אנחנו גם נמנע בכך את כל ההברחות, את כל החומר הפסול שמגיע למדינת ישראל.
עמיר פרץ: זו חקיקה שאנחנו עובדים עליה כבר קרוב לשנה, מאוד מורכבת.
עמיר פרץ: לשמחתי, הרשתות משתפות פעולה, חתמנו איתן על אמנה – אמנה מרצון שהן אכן יעמידו את אותם סלים.
עמיר פרץ: הרכישה של הסלים תעלה להם כ-100 מיליון שקלים, הרכישה של הסלים שהם יעמידו לטובת האזרחים.
עמיר פרץ: בסך הכול, אני חושב שאנחנו הולכים אחרי מגמה שמתקיימת.
עמיר פרץ: משפט אחרון, קצת מה שנקרא פיקנטי.
עמיר פרץ: לפני שבועיים המתנתי לאותם שחיינים שלנו ששברו את השיא, שיא גינס בשחייה, והם באו ואמרו לי: מייד מבחינים מתי הגענו לחופי ישראל.
עמיר פרץ: שאלתי אותם: איך?
עמיר פרץ: הם אמרו: שקיות הניילון מחכות לנו, חבל על הזמן.
עמיר פרץ: אמרתי: הבנתי.
עמיר פרץ: אני אודה לכם.
איילת שקד: השר, יש לי שאלה.
איילת שקד: אני חושבת שאתה מעמיס עוד מסים על התושבים ופוגע ביוקר המחיה.
איילת שקד: אני אתן לך דוגמה אישית שלי.